Πάρκο τσέπης

Τα πάρκα τσέπης είναι χώροι πρασίνου μικρής κλίμακας που σπάνια ξεπερνούν τα 600 τ.μ. και απευθύνονται στο ευρύ κοινό, είτε βρίσκονται σε δημόσιο, είτε σε ιδιωτικό χώρο. Συνήθως, δημιουργούνται ευκαιριακά πάνω σε ακανόνιστα κομμάτια κενής ή «ξεχασμένης» αστικής γης και η μορφή τους εξαρτάται από τη διάταξη των οικοδομικών τετραγώνων και του οδικού δικτύου της περιοχήςΗλιοπουλος Σ., Καλιγγάς Ν. (2017). Σχεδιάζοντας Συμμετοχικά τα Πάρκα Τσέπης ως εργαλεία Αναζωογόνησης Κεντρικών Αστικών Περιοχών: Η περίπτωση του Ιστορικού Κέντρου της Θεσσαλονίκης (Διδακτορική διατριβή). Θεσσαλονίκη: Αριστοτέλειο Πανεπιστήμιο Θεσσαλονίκης. .

Τα πάρκα τσέπης δεν στοχεύουν στην εξυπηρέτηση μιας ολόκληρης πόλης, αλλά συνδέονται άμεσα με τη γειτονιά που τα φιλοξενεί καλύπτοντας τις ανάγκες της, ή συνδέονται σε ένα ευρύτερο λειτουργικό δίκτυο Πάρκων Τσέπης μέσω πεζοδρόμων, «πράσινων» διαδρομών και ποδηλατοδρόμων παρέχοντας εύκολη πρόσβαση και χρήση σε όλους τους ενδεχόμενους χρήστες. Εξαιτίας του ευκαιριακού σχηματισμού τους ενδέχεται να έχουν θεματικό χαρακτήρα εξυπηρετώντας καλύτερα συγκεκριμένες χρήσεις και τμήμα του κοινωνικού συνόλουBlake, A. (2013) Urban Parks: Pocket Parks. University of Washington. Ανακτήθηκε 31 Δεκεμβρίου, 2017, από: http://depts.washington.edu/open2100/pdf/2_OpenSpaceTypes/Open_Space_Types/pocket_parks.pdf(π.χ. ως μέρος ξεκούρασης, παιχνιδιού, αθλητισμού, πολιτιστικών δρώμενων). 

Η δράση τους για την επίτευξη της συνολικής ευημερίας του τόπου είναι πολυποίκιλη, καθώς συνεισφέρει στην πολεοδομική, περιβαλλοντική, εικαστική, οικονομική και κοινωνική αναβάθμιση των αστικών κέντρων.

 Πάρκα Τσέπης και Πολεοδομία 
Βασική λειτουργία των Πάρκων Τσέπης μπορεί  να είναι η μετατροπή τμημάτων γης χωρίς πολεοδομικό σχεδιασμό,, μη λειτουργικών, προβληματικών τμημάτων γης , όπως τμήμα γης σε διασταυρώσεις δρόμων και σε κόμβους δρόμων με μεγαλη κυκλοφορία αυτοκινήτων, σε χώρους φυσικής ομορφιάς. Οι τελικές μορφές των πάρκων βρίσκεται σε αρμονία, με τις υποδομές των 'μέσων μαζικής μεταφοράς' δηλαδή παράδειγμα τις συνήθεις διαδρομές των αστικών λεωφορείων, που κινδυνεύουν λόγω της κίνησης των ‘μέσων μαζικής μεταφοράς’,να είναι σκονισμένες.  Οι μορφές των παρκων βρίσκονται σε αρμονία με το,σύστημα πολεοδομικού σχεδιασμού ως χαρακτηριστικα ενδιαφέροντος ή εντύπωσης, σημεία των αστικών περιοχών που βρίσκονται. Η πρόσβασή τους από τους επισκέπτες είναι ευδιάκριτη, παρέχουν κατάλληλο φωτισμό και καλή ορατότητα με αποτέλεσμα να συνδράμουν στη διατήρηση της ασφάλειας στις πόλεις και στην αποφυγή δημιουργίας αστικών γκέτο.

 Πάρκα Τσέπης και Περιβάλλον 
Τα Πάρκα Τσέπης, παρά τα μικρά τους μέγέθη,  έχουν πρωταρχικό στόχο την περιβαλλοντική αναβάθμιση. Η συνδρομή τους ως μηχανισμός βελτίωσης του μικροκλίματος γειτονιάς και ειδικότερα του μετριασμού του φαινομένου θερμικής νησίδας είναι αρκετά καθοριστική. Οι χώροι πρασίνου που δημιουργούνται, μειώνουν την διάχυση μέσα στις αστικές περιοχές, των αστικών θορύβων, φιλτράρουν τον αέρα από σκόνη και ρύπους και και ο καθένας αποτελεί μαζί με τους γύρω του  'δημόσιους χώρους', τα γύρω του κτίρια και  την κοντινή του γύρω ατμόσφαιρα, χώρο φιλοξενίας πουλιών και μικρών ζώων που τείνουν να εκλείψουν από το αστικό περιβάλλονΖήγρα, Ε. (2011) Τα pocket parks ως τμήμα του αστικού πρασίνου και η σημασία τους στο αστικό περιβάλλον. [pdf]. .

 Πάρκα Τσέπης και Τέχνη 
Το κύριο χαρακτηριστικό των πάρκων είναι η ύπαρξη παρουσιάσεων ευγενών απόψεων του φυσικού περιβάλλοντος που στόχο έχουν να αναζωογονουνται οι αισθήσεων των ανθρώπων. Σε επέκταση του φυσικού χαρακτήρα ύπαρξης των πάρκων αναζητούνται επιπλέον σχετικές αισθητικές παρεμβάσεις. Σε περιπτωση που ένα πάρκο διαθέτει παγκάκια, συνήθεις ανθρώπινες δραστηριότητες που διαρκώς μπορεί να φιλοξενεί μπορεί να είναι η απόλαυση των φυσικών χαρακτηριστικών του πάρκου, το άκουσμα μουσικής, η ζωγραφική, το παιδικό παιχνίδι, η άθληση, η παρουσίαση μέσω ‘κινητού τηλεφώνου’. Η διακόσμηση τοίχων αποτελεί σημαντική ευκαιρία προώθησης εικαστικών δράσεων εκφρασμένων μέσα από τις τέχνες του δρόμου όπως οι μεγάλων διαστάσεων τοιχογραφίες, που σκοπό έχουν μετά την δημιουργία του πάρκου, τη επιπλέον βελτίωση της αισθητικής του αστικού χώρου. Παράδειγμα τέτοιων ευκαιρία δημιουργίας είναι η περιπτωση η ύπαρξη χωρίς κάποιο αξιόλογο αρχιτεκτονικό σχεδιασμό, τοίχων και μαντρότοιχων που υπάρχουν δίπλα στο πάρκο, από τα κτίρια που περικλείουν ένα πάρκο..

 Πάρκα Τσέπης και Οικονομία 
Η συμβολή του πάρκου στον οικονομικό τομέα είναι σημαντική. Παρόλο που το απαιτούμενο κεφάλαιο ως οικονομικο κόστος και ως ανθρώπινη εργασία, για τη δημιουργία του και τη συντήρησή του είναι χαμηλό, μπορεί να συνδράμει σημαντικά στην συνολική περιβαλλοντική αναβάθμιση και στην συνέχεια στην οικονομική  αναβάθμιση, της αστικής περιοχής που βρίσκεται, με αποτέλεσμα να προσελκύεται μεγαλύτερος αριθμός επισκεπτών επιχειρηματιών και επιχειρήσεων, να αυξάνονται οι αξίες των ακινήτων, μειώνεται το κόστος διαβίωσης, μειώνεται το κόστος υγείας.
.

 Πάρκα Τσέπης και Κοινωνία 

Τα Πάρκα Τσέπης ως αστικά κοινά αγαθά, σηματοδοτούν τη δημιουργία κοινωνικών πυρήνων που αντανακλούν τις ιδιαιτερότητες και τις ανάγκες των ανθρώπων με τους οποίους αναμένεται να αλληλεπιδρούν. Συμβάλλουν στη δημιουργία κοινωνικού κεφαλαίου μέσω της συναναστροφής, της οικειότητας και της ασφάλειας που μπορούν να προσφέρουν στους χρήστες. Η δυνατότητά τους να υποστηρίζουν πλήθος εναλλακτικών χρήσεων αποπνέει στον χρήστη ευελιξία και ελευθερία δράσης δημιουργώντας ένα σημείο συνάντησης και αλληλεπίδρασης μεταξύ των κατοίκων και του αστικού χώρου. Όπως αποδεικνύει και η διεθνής εμπειρία, ο σχεδιασμός, η υλοποίηση και η συντήρησή τους μπορεί να ανατεθεί αποκλειστικά σε ενδιαφερόμενους ιδιώτες, κοινωνικές ομάδες και κινηματικές πρωτοβουλίες χωρίς να απορρίπτεται η συμμετοχή του κράτους, του εκάστοτε δήμου και των επιχειρήσεων εφόσον αυτή δρα επικουρικά και όχι επεμβατικά.
μικρογραφία|Πάρκο τσέπης 120 τ.μ. στο προάστιο Ντραμκόντρα του Δουβλίνου.

 Πηγές 

Κατηγορία:Πάρκα
Κατηγορία:Πολιτική Οικονομία
Κατηγορία:Κοινωνική και Αλληλέγγυα Οικονομία